|  |  |  |  |  |  |  |
| --- | --- | --- | --- | --- | --- | --- |
| ::FAGOPPLARING, BAKGR, PNG, 2010:Brevmal_service_10.pngVår saksbehandler: Mari Bakke Ingebrigtsen  E-post: mari.bakke.ingebrigtsen@utdanningsdirektoratet.no  Tlf: 23301253 | | | Vår dato:  27.05.2014  Vår referanse:  2014/63 | |  |  |
|  |  |  | |  | | |

Referat fra rådsmøte 5.juni - møte 3/2014,

Scandic Neptun hotell Bergen

Møtestart: kl. 15:00

Møteslutt: kl. 17:30

|  |  |  |
| --- | --- | --- |
|  | **Fra arbeidstakersiden** | **Fra arbeidsgiversiden** |
| **Deltakere** | Karin Lund, Fagforbundet  Ole Christian Foss (Vara), Handel og Kontor  Jaqueline Hopkinson (Vara), LO stat | Eddy Kjær, NHO Reiseliv  Jan Tore Harlyng, KS  Svein Arne Bergh, Spekter  Paul Fritjof Brekklund (Vara), Virke |
|  | **Fra skoleverket/skoleeier** | **Andre organisasjoner** |
|  | Ellinor Tande, Utdanningsforbundet  Per Ove Grannes, Utdanningsforbundet |  |
|  | **Meldt forfall** | **Utdanningsdirektoratet** |
|  | Jørund Bjølverud, Skolenes landsforbund  Jan Tvedt, KS  Anne Røvik Hegdahl, Virke  Terje Sundfjord, NHO Transport  Jan Sivertsen, NTF  Ulf-Terje Nyheim Eliassen, Norsk arbeidsmandsforbund  Håvard Galtestad, YS  Jostein Antonsen, Handel og Kontor | Mari Bakke Ingebrigtsen, rådssekretær |

**Dagsorden for møte i Faglig råd for service og samferdsel 3/2014**

**Sak 24.3.14 Godkjenning av møteinnkalling og dagsorden v/ rådsleder**

**Sak 25.3.14 Høring, fleksibilitet i fag- og timefordelingen**

**Sak 26.3.14 Høring, ny læreplan i kran- og løfteoperasjonsfaget**

**Sak 27.3.14 Høring om å opprette portørfaget Vg3/opplæring i bedrift**

**Sak 28.3.14 Høring: formgiving som eget studieforberedende utdanningsprogram**

**Sak 29.3.14 Høring: kryssløp fra Vg1 helse- og oppvekstfag til Vg2 aktivitør**

**Sak 30.3.14 Arbeidsgruppens søknad om revisjon av læreplan Vg1**

**Sak 31.3.14 Eventuelle søknader om vekslingsmodeller**

**Sak 32.3.14 Spørring til fylkene om læreplasser våren 2014**

**Sak 33.3.14 Orienteringssaker**

**Sak 34.3.14 Eventuelt**

**Sak 24.3.14 Godkjenning av møteinnkalling og dagsorden v/ rådsleder**

*Vedtak:*

*Innkalling og dagsorden godkjennes med to saker til eventuelt*

* *Orienteringssak fra Jørund (ved rådssekretær)*
* *Forespørsel fra fagbokforlaget (ved Karin)*

**Sak 25.3.14 Høring om forskriftsendringer - Fleksibilitet i fag- og timefordelingen i videregående opplæring**

Utdanningsdirektoratet har sendt på høring forslag om endringer i forskrift til opplæringsloven § 1-3. - fleksibilitet i fag- og timefordelingen i videregående opplæring. Endringene innebærer et nytt tredje ledd i forskrift til opplæringsloven § 1-3 hvor det blir åpnet for fleksibilitet i fag- og timefordelingen.

Høringen omfatter forslag til fleksibilitet i fag- og timefordelingen for:

• Studieforberedende utdanningsprogram (SF)

• Yrkesfaglige utdanningsprogram (YF)

• Vg3 påbygging til generell studiekompetanse på yrkesfaglige utdanningsprogram

Frist 10. august 2014.[**Lenke til høringsbrevet**](http://www.udir.no/Regelverk/Horinger/Saker-ute-pa-horing/Horing-om-forskriftsendringer---Fleksibilitet-i-fag--og-timefordelingen-i-videregaende-opplaring/)

*Vedtak:*

*Faglig råd for service og samferdsel støtter forslaget.*

**Sak 26.3.14 Høring om forslag til endringer i læreplan for Vg3 kran- og løfteoperasjonsfaget**

Utdanningsdirektoratet foreslår følgende endringer:

• Endring i formålsteksten  
• Endring i et kompetansemål  
• Tillegg i bestemmelser om sluttvurdering

Hensikten med endringene er å sikre at lærlinger i faget får den nødvendige sikkerhetsopplæringen og de nødvendige kompetansebevisene de må ha for å kunne utøve yrket etter endt fagprøve. De faglige rådene vurderer selv om de ønsker å avgi høringsuttalelse i saken. Sekretariatet antar at høringen vil være mest relevant for faglig råd TIP.

Høringsfristen er 22. juni 2014. [**Lenke til høringsbrevet**](http://www.udir.no/Regelverk/Horinger/Saker-ute-pa-horing/Horing-om-forslag-til-endringer-i-lareplan-for-/)

*Vedtak:*

*Faglig råd for service og samferdsel avgir ikke høringsuttalelse*

**Sak 27.3.14 Høring om å opprette portørfaget Vg3/opplæring i bedrift**

Utdanningsdirektoratet har sendt på høring forslag om å opprette portørfaget Vg3/opplæring i bedrift og har laget forslag til læreplan for faget.

De faglige rådene vurderer selv om de ønsker å avgi høringsuttalelse i saken. Sekretariatet antar at høringen vil være mest relevant for faglig råd for helse- og oppvekstfag.

Frist 1.september.[**Lenke til høringsbrevet**](http://www.udir.no/Regelverk/Horinger/Saker-ute-pa-horing/Horingsbrev-om-a-opprette-portorfaget-Vg3opplaring-i-bedrift-/)

*Vedtak:*

*Faglig råd for service og samferdsel avgir ikke høringsuttalelse*

**Sak 28.3.14 Høring: formgiving som eget studieforberedende utdanningsprogram**

Utdanningsdirektoratet sender ut høring om etablering av formgiving som eget studieforberedende utdanningsprogram.

Vi har sendt ut et forslag til en fag- og timefordeling. Vi ber også om tilbakemelding på om de felles programfagene kan videreføres i det nye studieforberedende tilbudet og vi ønsker å få forslag til nye valgfrie programfag, faglig innhold og eventuelt navn på disse. De faglige rådene vurderer selv om de ønsker å avgi høringssvar i saken.

Frist er 20. september. [**Lenke til høringsbrevet**](http://www.udir.no/Regelverk/Horinger/Saker-ute-pa-horing/Horing-om-etablering-av-formgiving-som-eget-studieforberedene-utdanningsprogram/)

*Vedtak:*

*Faglig råd for service og samferdsel avgir ikke høringsuttalelse*

**Sak 29.3.14 Høring: kryssløp fra Vg1 helse- og oppvekstfag til Vg2 aktivitør**

Utdanningsdirektoratet sender med dette forslag om å opprette kryssløp fra Vg1 helse- og oppvekstfag til Vg2 aktivitør. Høringsfristen er 19. august 2014.

Begrunnelsen er at aktivitørfaget er nær ved å forsvinne, til tross for at det er stort behov for denne type kompetanse i fremtidens helse- og omsorgstjeneste. Kryssløp fra Vg1 helse- og oppvekstfag er en måte å øke søkningen til faget på. Sekretariatet antar at saken har mest relevans for faglig råd for helse og oppvekstfag. De faglige rådene vurderer selv om de ønsker å uttale seg til saken.

Frist er 19.august. [**Lenke til høringsbrevet**](http://www.udir.no/Regelverk/Horinger/Saker-ute-pa-horing/Horing--krysslop-fra-Vg1-helse--og-oppvekstfag-til-Vg2-aktivitor/)

*Vedtak:*

*Faglig råd for service og samferdsel avgir ikke høringsuttalelse*

**Sak 30.3.14 Arbeidsgruppens søknad om revisjon av læreplan Vg1**

Arbeidsgruppen presenterer sitt forslag til søknad om revisjon av læreplanen Vg1.

*Vedtak:*

*Faglig råd for service og samferdsel godkjenner den forelagte søknaden og den oversendes avdeling for læreplanutvikling*

**Sak 31.3.14 Søknader om vekslingsmodeller**

Utdanningsdirektoratet ønsker med vedlagte informasjonsbrev å informere de faglige rådene om fremdriften i den utvidede utprøvingen av vekslingsmodeller. I 2. oppdragsbrev til Udir om oppfølging av samfunnskontrakt for flere læreplasser, ber KD om at Udir inviterer fylkeskommuner til å prøve ut vekslingsmodeller med oppstart fra skoleåret 2014/2015. Invitasjon til fylkene ble sendt 25.04.14.

Utdanningsdirektoratet har fått flere søknader fra fylkene om utprøving innen service og samferdsel. Søknadene kommer fra Møre og Romsdal, Østfold, Hordaland, Aust-Agder og Telemark, og gjelder Vg2 salg, service og sikkerhet, Vg2 Transport og logistikk og Vg2 Reiseliv.

På grunn av kort saksbehandlingstid har vi ikke mulighet til å gi et sammendrag av søknadene, men vi kan oversende aktuelle søknader i sin helhet til de rådene som ønsker det. I denne omgang er det kun nødvendig med en overordnet anbefaling, rådene skal først og fremst gi begrunnede anbefalinger til hvorvidt vekslingsmodeller bør prøves ut eller ikke innenfor de ulike fagene.

Alle faglige råd som har fag som blir med i den utvidede utprøvingen, vil bli invitert til å delta med en eller flere representanter i nettverket for deltakende fylkeskommuner og delta i nettverkssamlinger gjennom utprøvingsperioden.

Frist er 5.juni. Se også vedlegg.

*Vedtak:*

*Faglig råd for service og samferdsel ønsker økt fleksibilitet og støtter en utprøving av vekslingsmodeller. Vår anbefaling forutsetter derimot økt finansiering både i bedrift og skole, og oppdatert utstyr på skolene. Enkelte vekslingsmodeller kan også medføre en forskyvning av ansvaret for opplæringen fra skolen til bedriften, og faglig råd er opptatt av at dette blir med i evalueringen.*

**Sak 32.3.14 Spørring til fylkene om læreplasser våren 2014**

Hver vår gjennomføres det en spørring til skoler og skoleeiere - Spørsmål til Skole-Norge. Undersøkelsen gjennomføres av NIFU. Et av kapitlene i vårens undersøkelse tar for seg læreplassituasjonen. Hensikten med undersøkelsen er å gi et grunnlag for iverksetting av eventuelle tiltak til høsten for å bidra til at søkerne får læreplass. Rapporten er foreløpig ikke publisert. Den vil, sammen med en vurdering av lærlingsituasjonen, bli lagt fram av beredskapsgruppa for SRY 17. juni.

De faglige rådene inviteres til å komme med eventuelle kommentarer og innspill. Disse vil bli oppsummert og forelagt SRY i møtet.

Kommentarer og innspill sendes [kma@udir.no](mailto:kma@udir.no) innen 15.6.2014.

Se vedlegg.

*Vedtak:*

*Faglig råd for service og samferdsel mener rapporten til dels oppfattes som ufullstendig og at den har liten verdi. Faglig råd mener det er for snevert å forespørre fylkeskommunene om inntak av lærlinger, det er helt åpenbart at bedriftene burde ha vært målgruppen.*

**Sak 33.3.14 Orienteringssaker:**

**Møter i arbeidsgruppen salg, service og sikkerhet v/Karin**

Arbeidsgruppen ønsker at møtene skal munne ut i et forslag til Udir om løsninger for opplæringen i Vg2 for særlig salgsfaget og kontor- og administrasjonsfaget. I første møte ble ulike modeller fra Danmark drøftet. På sist møte ble tre opplæringskontor invitert. Opplæringskontorene var positive. Rådet fikk bekreftet at det er store ulikheter fra opplæringskontor til opplæringskontor og fra fylke til fylke. Noen mente at det ikke er behov for endringer i læreplaner, mens andre hadde ønsket enkelte endringer, men det kom ikke noe konkrete innspill. Til strukturen kom det et innspill om at man kan slå sammen kontor- og administrasjonsfaget og IKT-servicefaget.

**Møte i Virke, arbeidsgruppe varehandel 27.mai v/rådssekretær**

Virke har tatt initiativ til en arbeidsgruppe bestående av Virke, LO og flere bedrifter. Hensikten med arbeidet er å lage forslag til ulike opplæringsmodellersom er fundert på varehandelens opplærings- og rekrutteringstradisjoner og som kan bygges inn i tilbudet til elever i videregående opplæring. Modellene skal brukes aktivt for å endre fagopplæringenslik at den er:

* + tilpasset varehandelens ulike behov
  + kommuniserer bedre og tydeligere til elever og deres foresatte

Arbeidsgruppen skal presentere sitt arbeid på konferansen i Tromsø 11-12.september.

Jostein følger dette arbeidet tett da han sitter i denne arbeidsgruppen.

**Oppdragsbrev 11-14: «Gjennomgå og foreslå endringer i yrkesfaglige utdanningsprogram i samarbeid med partene i arbeidslivet» v/rådssekretær**

Rådssekretæren presenterte kort oppdragsbrevet fra KD. Det blir tema for to-dagers fellesmøte med SRY i august. Rådet synes enstemmige i at dette er et arbeid som blir prioritet for tiden fremover. Rådet har startet er arbeid med Vg1 som går slik sett går rett inn i dette oppdraget. Veldig viktig med deltakelse på SRY sitt fellesmøte i august og konferansen i Tromsø

**Deltakelse på Arena for kvalitet i Tromsø 11.-12.september v/rådssekretær**

Utdanningsdirektoratet dekker reisekostnader for inntil 3 medlemmer per råd. På rådsmøte ble disse plassene fordelt til Per Ove, Jan Tore og Anne.

[**Påmelding via denne lenken**](http://www.ccnorway.no/fagopplaering/)

**Fellesmøte på Maarud gård 27-28.august v/rådssekretær**

Deltakelse av leder, nestleder og et rådsmedlem til – se vedlegg

**Ny nettside for faglige råd v/rådssekretær**

[**Lenke**](http://fagligerad.no/)

**Lesetips: Kvalitetsrapport nr. 3, Fokus på bedriftsopplæringen v/rådssekretær**

[**Lenke**](http://www.udir.no/Tilstand/Forskning/Rapporter/NIFU/Kvalitet-i-bedriftsopplaringen/)

**Oppdatert flytskjema v/rådssekretær**

**Reiseregninger v/ rådssekretær**

Uzma har sendt ut mal for reiseregning med veiledning.

*Vedtak:*

*Sakene tas til orientering*

**Sak 33.3.14 Eventuelt**

**Henvendelse fra fagbokforlaget**

Faglig råd har fått en forespørsel fra Fagbokforlaget om en referanseperson som kontaktperson fra faglig råd i forbindelse med et prosjekt som går på utarbeidelse av digitale læringsressurser til fagene i vårt programområde. Faglig råd behandlet saken i møtet 4. juni.   Rådet synes at dette er positivt og at vi absolutt bør forsøke å få dette til.  Vi landet i møtet ikke på en konkret person.  Vi ønsker derfor at rådsmedlemmene sender inn forslag på aktuelle personer.  Jeg vil på bakgrunn av tilbakemeldingene fra dere videreformidle dette til Fagbokforlaget.  Forslag på personer sendes til Karin innen fredag 13. juni. (Se egen mail fra Karin)

**Møter vedr. læreplan for 19.ukersskurs landslinjer**

Jørund har hatt møter mellom opplæringskontor og landslinjer for å utarbeide en (lokal) læreplan for 19ukerskurset. Denne vil oversendes landslinjene. Planen vil også bli gjennomgått på årsmøtet for landslinjene nå i nærmeste fremtid. Jørund ønsker også at planen får med et skriv fra Udir om at det er denne planen som gjelder i inneværende år. Arbeidsutvalget vil deretter ta en evaluering av opplegget i løpet av sen høst/vinter. Rådssekretæren har sendt forespørselen til Jørund videre til Unni Teien. (Se vedlagt mail fra Jørund)

*Vedtak:*

*Sakene tas til orientering*